Številka: 900-184/2022-4

Datum: 25. 11. 2022

**SPREJETI SKLEPI DVAINDVAJSETE REDNE SEJE SVETA ČETRTNE SKUPNOSTI VIČ, MESTNE OBČINE LJUBLJANA,**

ki je bila v sredo, dne 21. septembra 2022 ob 18.00 uri v sejni sobi Službe za lokalno samoupravo, Mestne uprave, Mestne občine Ljubljana, Tbilisijska 22/a (sedež Četrtne skupnosti Vič).

Sejo je sklical predsednik Sveta Četrtne skupnosti Vič, g. Danilo Šarić.

Na začetku seje je predsednik Sveta Četrtne skupnosti Vič, Mestne občine Ljubljana, g. Danilo Šarić ugotovil, da je od 14 članov sveta na seji prisotnih 8 članov, kar je pomenilo, da je bil svet sklepčen in je lahko pričel z delom.

NAVZOČI ČLANI SVETA: Dijana Alagić, Uroš Korošec, Lučka Marolt, Mihaela Plavan Rošić, Gorazd Rotar, Ana Lucija Šarić, Danilo Šarić, Mojca Sešek, Marjana Vidmar in Borut Zidarič.

OPRAVIČENO ODSOTNI: Franc Fridrih, Darko Juvan in Deja Špela Koželj.

OSTALA NAVZOČA: Jana Ilešič Zupan in Boris Belina strokovna sodelavca Službe za lokalno samoupravo Mestne uprave Mestne občine Ljubljana.

Seja se ni snemala.

Dne 5. septembra 2022 nas je po elektronski pošti obvestil g. Kabir Kamenjašević, da se je preselil z območja naše četrtne skupnosti. Ker se je preselil v drugo občino mu preneha mandat člana sveta naše četrtne skupnosti. Na podlagi povedanega v sprejem predlagam naslednji **UGOTOVITVENI SKLEP:**

Na podlagi 37.a člena Zakona o lokalni samoupravi je Svet Četrtne skupnosti Vič Mestne občine Ljubljana na 22. redni seji dne 22. 9. 2022 sprejel

**U G O T O V I T V E N I S K L E P**

**Gospodu Kabiru Kamenjaševiću zaradi preselitve preneha mandat članu Sveta Četrtne skupnosti Vič Mestne občine Ljubljana.**

**Mandat preneha z dnem sprejetja ugotovitvenega sklepa.**

**Sklep bomo poslali Mestni volilni komisiji MOL. G. Kabir Kamenjašević je bil član stranke Levica.**

Navzočih je bilo 8 članov sveta

Opredeljenih je bilo 8 članov sveta

Za predlagani ugotovitveni sklep je glasovalo 8 članov sveta

**Ugotovitveni sklep je bil sprejet.**

Na 18. izredni seji je svet sprejel ugotovitveni sklep, da je zaradi smrti prenehal mandat članu sveta g. Karlu Pranjiću in na 21. redni seji, da je zaradi preselitve prenehal mandat članu sveta g. Borutu Vrščaju.

Občinska volilna komisija nas je z dopisoma št. 041-17/2022-6 in 041-16/2022-7 z dne 6.7.2022 obvestila, da sta mandata člana sveta ČS Vič prešla na naslednjega kandidata z liste kandidatov Liste Zorana Jankovića in Slovenske demokratske stranke, na gospoda Matica Lesjaka in Boruta Zidariča. Kandidata sta podala pisno izjavo, da soglašata s kandidaturo.

Ker ni bilo razprave je predsedujoči predlagal v sprejem naslednja **PREDLOGA UGOTOVITVENIH SKLEPOV:**

**Svet Četrtne skupnosti Vič Mestne občine Ljubljana potrdi mandat članu sveta Četrtne skupnosti Vič Mestne občine Ljubljana, gospodu Maticu Lesjaku.**

**Mandat člana je vezan na mandat članov sveta četrtne skupnosti.**

**Mandat se začne z dnem sprejema tega ugotovitvenega sklepa.**

Navzočih je bilo 8 članov sveta

Opredeljenih je bilo 8 članov sveta

Za predlagani ugotovitveni sklep je glasovalo 8 članov sveta

**Ugotovitveni sklep je bil sprejet.**

in

**Svet Četrtne skupnosti Vič Mestne občine Ljubljana potrdi mandat članu sveta Četrtne skupnosti Vič Mestne občine Ljubljana, gospodu Borutu Zidariču.**

**Mandat člana je vezan na mandat članov sveta četrtne skupnosti.**

**Mandat se začne z dnem sprejema tega ugotovitvenega sklepa.**

Navzočih je bilo 9 članov sveta

Opredeljenih je bilo 9 članov sveta

Za predlagani ugotovitveni sklep je glasovalo 9 članov sveta

**Ugotovitveni sklep je bil sprejet.**

V sprejem je predsednik Sveta Četrtne skupnosti Vič, g. Danilo Šarić, predlagal naslednji dnevni red:

1. **Pregled in potrditev zapisnik 21. redne seje Sveta Četrtne skupnosti Vič MOL**
2. **Vprašanja in predlogi članov Sveta Četrtne skupnosti Vič, Mestne občine Ljubljana**
3. **Razno.**

Navzočih je bilo 9 članov sveta

Opredeljenih je bilo 9 članov sveta

Za predlagani dnevni red je glasovalo 9 članov sveta

**Dnevni red je bil sprejet.**

**AD. 1.**

**PREGLED IN POTRDITEV ZAPISNIKA 21. REDNE SEJE SVETA ČETRTNE SKUPNOSTI VIČ**

Ker ni bilo razprave je predsedujoči v sprejem predlagal **PREDLOG SKLEPA ŠT. 1/22:**

**Svet Četrtne skupnosti Vič, Mestne občine Ljubljana potrjuje zapisnik 21. redne seje Sveta Četrtne skupnosti Vič, Mestne občine Ljubljana. Zapisnik 19. izredne seje se objavi v celoti.**

Navzočih je bilo 9 članov sveta

Opredeljenih je bilo 9 članov sveta

Za predlagani sklep št. 1/22 je glasovalo 9 članov sveta

**Sklep je bil sprejet.**

**AD. 2.**

**VPRAŠANJA IN PREDLOGI ČLANOV SVETA ČETRTNE SKUPNOSTI VIČ MESTNE OBČINE LJUBLJANA**

Ga. Dijana Alagić je prisotne seznanila glede zbiranja podpisov za ureditev "driftanja" na poligonu. Na podlagi razprave v kateri so sodelovali člani sveta je predsedujoči v sprejem predlagal naslednji **PREDLOG SKLEPA ŠT. 2/22:**

**Svet Četrtne skupnosti s podpisi občanov ponovno poziva Javno podjetje Ljubljanska parkirišča in tržnice, upravitelja poligona na Cesti dveh cesarjev, da zaščiti občane pred močno povečanim hrupom, ki ga "driftarji" povzročajo ob sobotah. Pri tem svet ponovno opozarja, da ni proti "driftarjem", temveč da zahteva, da se uredi protihrupna ograja na poligonu.**

Navzočih je bilo 10 članov sveta

Opredeljenih je bilo 10 članov sveta

Za predlagani sklep št. 2/22 je glasovalo 10 članov sveta

**Sklep je bil sprejet.**

Predsedujoči je opozoril na vozila iz smeri Vrhnike proti centru kako pri Gimnaziji Vič zavijajo levo na Gregorinovo ulico. Zavijanje v levo v tem križišču no dovoljeno, prepovedano, povzroča pa zastoje na prometnem pasu in je posledično nevarno za prometno nesrečo.

Na podlagi razprave v kateri so sodelovali vsi člani sveta je predsedujoči v sprejem predlagal naslednji **PREDLOG SKLEPA ŠT. 3/22:**

**Svet Četrtne skupnosti Vič Mestne občine Ljubljana naproša pristojni oddelek Mestne uprave Mestne občine Ljubljana, da poišče rešitev, ki bi onemogočala zavijanja vozil s Tržaške ceste na Gregorinovo ulico v smeri proti centru.**

**OBRAZLOŽITEV:**

**Vsakodnevno se dogaja, da posamezniki v križišču Tržaške ceste z Gregorinovo ulico v smeri proti centru zavijajo levo. Zavijanje levo je s prometnim znakom prepovedano. Zato prihaja do zastojev na Tržaški cesti, saj je tudi promet v nasprotni smeri zelo gost in se tak voznik, ki krši prometno signalizacijo kar nekaj časa križišča ne izprazni. Obstoji pa tudi nevarnost naleta vozil.**

Navzočih je bilo 10 članov sveta

Opredeljenih je bilo 10 članov sveta

Za predlagani sklep št. 3/22 je glasovalo 10 članov sveta

**Sklep je bil sprejet.**

**AD.3.**

**RAZNO**

Predsedujoči je svet seznanil z vlogo stanovalcev Velebitske ulice. Na podlagi razprave je predsedujoči v sprejem predlagal naslednji **PREDLOG SKLEPA ŠT. 4/22:**

**Svet Četrtne skupnosti Vič se je seznanil z vlogo občanov stanujočih na Velebitski ulici. V svoji vlogi občani zaradi parkiranja vozil na pločniku želijo, da se na Velebitski ulici uvede enosmeren promet za vozila.**

**Svet Četrtne skupnosti Vič se s predlogom stanovalcev strinja in bo vlogo posredoval v reševanje pristojnemu oddelku Mestne uprave Mestne občine Ljubljana.**

Navzočih je bilo 10 članov sveta

Opredeljenih je bilo 10 članov sveta

Za predlagani sklep št. 4/22 je glasovalo 9 članov sveta

Proti je glasovala 1 članica.

**Sklep je bil sprejet.**

Predsedujoči je svet seznanil s prošnjami občanov stanujočih na Reški ulici glede obrezovanja dreves v neposredni bližini parkirišča in na površinah, ki so v lasti Mestne občine Ljubljana. Na podlagi razprave je predsedujoči v sprejem predlagal naslednji **PRELOG SKLEPA ŠT.5/22:**

**Svet Četrtne skupnosti Vič se v ocenjevanje posegov v drevesa ne more vključevati saj nima potrebnega znanja za to. Vsled tega predlaga Svet Četrtne skupnosti Vič občanom, da svoje predloge in pripombe glede urejevanja, obrezovanja dreves posredujejo na portal "Pobude občanov", ki je na spletni strani Mestne občine Ljubljana.**

Navzočih je bilo 10 članov sveta

Opredeljenih je bilo 10 članov sveta

Za predlagani sklep št. 5/22 je glasovalo 10 članov sveta

**Sklep je bil sprejet.**

Glede vožnje težkih vozil in pomanjkljive signalizacije na Tbilisijski ulici je predsedujoči v sprejem predlagal naslednji **PREDLOG SKLEPA ŠT. 6/22:**

**Problematika Tbilisijske ulice, ki traja že vrsto let je po mnenju članic in članov Sveta Četrtne skupnosti Vič rešljiva samo na način ureditve povezave Ceste dveh cesarjev in Ceste v Gorice pri obeh bencinskih postajah na južni obvoznici.**

**Zato Svet Četrtne skupnosti Vič ponovno naproša pristojne, da čim preje pričnejo z urejevanjem te problematike na način, ki ga je svet že poslal v reševanje.**

Navzočih je bilo 10 članov sveta

Opredeljenih je bilo 10 članov sveta

Za predlagani sklep št. 6/22 je glasovalo 10 članov sveta

**Sklep je bil sprejet.**

V nadaljevanju seje je bila obravnava problematika avtobusne linije 16, ki še ni zaživela na način, kot so jo predlagali občani in jo je podprl svet ČS Vič. Na podlagi razprave je predsedujoči v sprejem predlagal naslednji **PREDLOG SKLEPA ŠT. 7/22:**

**Svet Četrtne skupnosti Vič Mestne občine Ljubljana ponovno poziva pristojne, da v najkrajšem možnem času spremenijo potek linije 16 na način kot je svet že predlagal.**

Navzočih je bilo 10 članov sveta

Opredeljenih je bilo 10 članov sveta

Za predlagani sklep št. 7/22 je glasovalo 10 članov sveta

**Sklep je bil sprejet.**

Seja je bila zaključena ob 19:00 uri.

Zapisal:

Boris Belina

Danilo Šarić

 Predsednik

 Sveta Četrtne skupnosti Vič